જીલ્‍લામાં ઈકોઝોનની જોગવાઈઓમાં હાઈકોર્ટના આદેશોને કારણેબાંધકામની રેતીની મોટી સમસ્‍યા ઉભી થઈ હતી. બાંધકામમાં વપરાતી રેતી ભાદર અને ભોગાવો નદીના રૂટના વિસ્‍તારમાંથી મંગાવવી પડતી હોઈ રેતીના ભાવો આસ્‍માને પહોંચ્‍યા હતાં. રેતીની આ તંગીનો લાભ લઈ કેટલાંક લોકોએ ખાણ ખનિજ અને પોલીસ ખાતાની મીઠી નજર તળે રેતીના કાળાબજાર કરવાનું શરૂ કરેલ. બાંધકામની પ્રવૃત્તિ બંધ પડવાથી અમરેલીમાં બાંધકામ ક્ષેત્ર સાથે સંકળાયેલ હજારો કારીગરો અને મજુરો બેરોજગાર બન્‍યા હતાં.